|  |  |
| --- | --- |
|  |  |
| Retningslinjer for genåbning af dagtilbud | 6. april 2020 |
|  |  |

I tabel 1 beskrives de retningslinjer, der gør sig gældende for genåbning af dagtilbud. Retningslinjer er udarbejdet med udgangspunkt i, hvordan genåbningen rent praktisk gribes an i forhold til at sikre, at de sundhedsfaglige anbefalinger efterleves, og at de skal kunne oversættes konkret og lokalt.

|  |
| --- |
| **Tabel 1. Retningslinjer for genåbning af dagtilbud** |
| **Grupper omfattet af genåbning** | Alle børn opskrevet i dagtilbud, obligatoriske tilbud og pasningsordninger |
| **Tidspunkt for** **Genåbning** | Genåbning sker fra den 15. april, når kommunalbestyrelsen ud fra Sundhedsmyndighedernes retningslinjer vurderer, at ophold for børnene i det enkelte tilbud er sundhedsmæssigt forsvarligt. |
| **Tilbud omfattet af genåbning** | Kommunale, selvejende og udliciterede daginstitutioner, puljeordninger, privatinstitutioner, kommunal og privat dagpleje, obligatoriske tilbud og private pasningsordninger (Nedenfor anvendes udtrykket dagtilbud for tilbud på 0-5 årsområdet, kun hvis der er særlige forhold nævnes andre typer af tilbud) |
| **Omfang** | * Dagtilbuddene åbner for alle børn. Såfremt det er nødvendigt for at kunne efterleve de sundhedsfaglige anbefalinger, kan kommunalbestyrelsen afgrænse timerne, barnet er i dagtilbuddet.
 |
| **Sundhedsfaglige retningslinjer** | Der henvises til Sundhedsstyrelsens ”Vejledning i forbindelse med genåbning af daginstitutioner, dagplejer, skoler og ungdomsuddannelser – COVID-19”, vedlagt. |
| **Krav til det pædagogiske indhold** | * Dagtilbud skal i en fase med genåbning sikre børns trivsel og tryghed og så vidt muligt skabe pædagogiske læringsmiljøer med udgangspunkt i den pædagogiske læreplan, ligesom der igen skal foretages sprogvurderinger og sprogstimulering. Dog er private pasningsordninger ikke omfattet af fx krav om læreplan.
* Centralt at kommunikere, at forældre ikke kan forvente det samme dagtilbud som før Coronakrisen.
 |
| **Organisering af pædagogiske læringsmiljøer** | * Det er kommunalbestyrelsen, der – ud fra de sundhedsfaglige retningslinjer – tilrettelægger, hvordan det konkrete tilbud vil være under genåbningen, herunder om børnene selv skal have mad med, evt. forskudt ankomst, anvendelse af andre/supplerende lokaler end normalt. Såfremt det er nødvendigt, kan kommunalbestyrelsen begrænse antallet af timer, som tilbuddet kan benyttes af det enkelte barn, idet udgangspunktet dog er, at dagtilbud åbner hurtigst muligt fra 15. april.
* Kommunen og dagtilbuddet skal sikre en hensigtsmæssig tilrettelæggelse, der bl.a. kan handle om at sikre, at børn er i små grupper, at grupper møder det samme personale, og at børn er mest muligt.
 |
| **Børns deltagelse i dagtilbud mv.** | * Der vil fortsat være børn, der holdes hjemme, fx fordi de eller forældrene er særligt sårbare i forhold til smitterisiko. Der er pligt til at være i dagtilbud, hvis barnet er i et af de obligatoriske tilbud. Her gælder regler om træk i børneydelsen, hvis forældrene ikke lader deres barn deltage tilstrækkeligt. Dette gælder dog ikke, såfremt barnet er syg, eller barnet har alvorligt syge familiemedlemmer.
* Det er vigtigt, at kommunen eller den enkelte institution fortsat foretager en opsøgende indsats i forhold til udsatte børn og familier for at sikre, at disse børn i videst mulige omfang er i dagtilbud.
* Alle børn med familiemedlemmer i risikogruppen kan blive hjemme, hvis forældrene vælger dette.
 |
| **Implementering** | * Der etableres en følgegruppe med deltagelse af SUM og dagtilbuddenes interessenter (BUVM formand), som løbende drøfter implementering og behov for tiltag.
* Sundhedsstyrelsen vil blandt andet tilrettelægge en række understøttende indsatser, herunder udarbejdelse af vejledninger og udarbejdelse af instrukser til de enkelte ledelser og udarbejdelse af informationsmaterialer om både adfærd og rengøring.
* BUVM understøtter implementering via:
	+ Hotline
	+ Spørgsmål/svar på ministeriets hjemmeside
	+ Skriftlige vejledninger om tilrettelæggelse af pædagogiske aktiviteter ud fra SST´s anbefalinger på EMU.dk
	+ Vejledning fra praksiskonsulenter til den konkrete implementering
 |